قرآن میں تضاد
غامدی صاحب نے اپنی کتاب میزان میں پیغمبر کی دعوت کے نتیجے میں ہونی والی جزا و سزا میں ایک صورت یہ بیان کی ہے کہ پیغمبر ہجرت کر جاتا ہے یا وفات پا جاتا ہے اس کے بعد منکرین حق پر عذاب آ جاتا ہے لیکن اس بات پر مجھے کچھ کنفیوژنز ہیں 1 ۔ یہ کیسا غلبہ ہے کہ اللہ کا رسول وفات پا جائے اور اس کے بعد منکرین پر عذاب آ جائے گا یہ بات تو کسی بھی صاحب عقل سے ہضم نہیں ہو سکتی اگر میں کسی سے کہوں کہ میرے باپ نے اپنے دشمنوں پر غلبہ حاصل کیا تھا اور اس کی صورت یہ تھی کہ میرا باپ مر گیا اور پھر اس کے دشمنوں پر عذاب آگیا تو کوئی بھی اسے دنیوی غلبہ کہنے کو تیار نہ ہوگا۔ 2۔ عام طور پر جتنے بھی رسولوں کے منکرین پر عذاب آیا ہے وہ اتمام حجت کے بعد فورا آ گیا ہے لیکن بنی اسرائیل پر حضرت مسیح علیہ السلام کی دنیا سے رخصتی کے تقریبا 37 سال بعد عذاب آیا ہے انکو اتمام حجت کے بعد بھی مہلت دی گئی اگر عذاب آنا ہی تھا تو فوراً آتا ۔ 3۔ پھر جب 70 عیسوی میں رومیوں کے ذریعہ سے بنی اسرائیل پر عذاب آیا تو اس میں سیدنا مسیح علیہ السلام کے پیروکار بھی رومیوں کے ہاتھوں ظلم کا شکار بنے حالانکہ اللہ ہمیشہ اہل ایمان کو عذاب سے بچا لیتا ہے بلکہ اس کے بعد تو عیسائیوں پر یہودیوں سے زیادہ ظلم و ستم ہوئے اور پھر مسلسل اڑھائی سو سال ہوتے رہے ۔ تو یہ بتائیے کہ سیدنا مسیح علیہ السلام کے اس دنیا سے جانے کے بعد بنی اسرائیل پر عذاب آنا اور اتمام حجت کے بعد کتنے سال تک فضول کی مہلت دی جانا اور پھر جب عذاب آیا تو اہل ایمان کا عذاب کا شکار ہونا اور مسلسل اڑھائی سو سال تک منکرین سے بھی زیادہ اس عذاب کے نتائج بھگتتے رہنا اس بات کی دلیل ہو سکتا ہے کہ رسولوں کو دنیاوی غلبہ حاصل ہوتا ہے اس صورت کو کوئی بھی صاحب عقل دنیاوی غلبہ کہنے کو تیار نہ ہوگا اس لیے ہمیں لامحالہ قرآن کی رسولوں کے غلبے والی آیات کی تاویل کرنا پڑے گی
1۔ سر معذرت سے گزارش ہے کہ غامدی صاحب نے اپنی کتاب میزان کے باب پیغمبر کی دعوت میں اس قانون کا اطلاق تمام پیغمبروں پر کیا ہے کہ جس سرزمین پر پیغمبر اور اس کے ساتھی مغلوب تھے وہاں انہیں سرفرازی نصیب ہوگی قطع نظر اس سے کہ پیغمبر ان میں زندہ موجود ہو یا نہ ہو ( حالانکہ اس بات کو بھی رسول کا دنیاوی غلبہ کہنے سے عقل کتراتی ہے)۔ 2۔ ذریت ابراہیم علیہ السلام کے بارے میں اللہ تعالی کا اعلان ہے کہ اللہ ان کو زمین والوں کا پیشوا بنائے گا اور ظالم اس سے مستثنی ہیں اس سے مراد نبوت ہے اور دین و دنیا کی راہنمائی ہے اگر اس سے مراد یہ لیا جائے کہ کسی سرزمین میں وہ غالب ہوں گے تو حضرت ابراہیم علیہ السلام خود بھی کسی سرزمین پر غلبہ نہیں رکھتے تھے اور اگر بالفرض اس سے مراد کسی سرزمین میں غالب ہونا ہی لیا جائے تو حضرت مسیح علیہ السلام کے منکرین وہ ظالم تھے جن کے ساتھ اللہ کا وعدہ نہیں تھا اور حضرت مسیح علیہ السلام کے بنی اسرائیلی پیروکار وہ مومن تھے جن کے ساتھ اللہ کا وعدہ تھا۔ 3۔ آپ نے خود فرمایا تھا کہ اللہ تعالی رسول کے پیروکاروں کو عذاب سے بچا لیتا ہے اور ان کی ممتازیت نمایاں نظر آتی ہے لیکن حضرت مسیح علیہ السلام کے معاملے میں ان کے پیروکار برابر عذاب کے شکار بنے ہیں اور اہل ایمان اور منکرین کے درمیان کوئی ممتازیت نظر نہیں آتی۔ جزاکاللہ
سر برائے مہربانی میرے ان دو سوالوں کے جواب دے دیجئے پہلے سوال کا جواب ہاں۔/۔نفی پر منحصر ہے دوسرے کا چند سطروں پر جزاکاللہ